****

Pressemeddelelse 13. juni 2018

National Geographic+ lanceres nu i Danmark

**Nu lanceres on demand-tjenesten National Geographic+ for første gang i Danmark. Det sker takket være en ny aftale mellem FOX Networks Group (FNG) i Norden og YouSee. National Geographic+ bliver en del af YouSees Bland Selv-løsning** **og lanceres d. 13. juni.**

”Vi er meget stolte af lanceringen af National Geographic+ hos YouSee. Det styrker vores i forvejen tætte samarbejde. Gennem distribution af National Geographic+ kan vi nu tilbyde vores unikke dokumentarserier og film for et endnu større publikum på tværs af alle platforme.”, siger **Hans van Rijn**, VD, FNG Nordics.

National Geographic+ er den seneste produktlancering fra Fox Networks Group (FNG) Europa og Afrika. National Geographic+ giver seerne eksklusiv adgang til National Geographics store katalog af spændende titler og lanceres nu for første gang i Danmark.

”Vores medievaner ændrer sig, og vi skelner ikke længere mellem flow-tv og streamet indhold. Vi kan se, at mange af vores kunder allerede har valgt alle tre tv-kanaler fra National Geographic, og derfor er vi begejstrede for at kunne tilbyde både dem og andre interesserede streamingtjenesten National Geographic+, hvor de får langt mere indhold, end hvis de kun havde tv-kanalerne. Det gør det bl.a. muligt for dem at se dokumentarprogrammer om vores historie, natur og univers udvalgt efter temaer – ikke sendetidspunkt. Det tror jeg, mange kunder vil sætte stor pris på,” siger Jacob Mortensen, tv-direktør i YouSee

”Lanceringen understøtter vores mål om at levere ekstraordinære oplevelser til vores samarbejdspartneres abonnenter. National Geographic+ er den stærkeste on demand dokumentar-tjenste i Norden med en blanding af helt nye originalserier som **Genius: Picasso med Antonio Banderas**, **MARS** og **Vores utrolige planet**, samt temabaserede programmer fra National Geographic som f.eks. den prisbelønnede dokumentarfilm **Before the Flood med Leonardo DiCaprio**, der findes under temaet *Klimaforandringer*.”, slutter Hans Van Rijn.

**National Geographic+ lanceres hos YouSee d. 13. juni.**